Ir-Regolament tal-Kummissjoni (KE) Nru 961/2000
tal-5 ta' Mejju 2000
li jikkonċerna l-klassifika ta' xi prodotti fin-Nomenklatura Magħquda
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra r-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura statistika u dwar it-Tariffa Doganali Komuni [1], kif l-aħħar emendat mir-Regolament (KE) Nru 254/2000 [2], u b'mod partikolari l-Artikolu 9 tiegħu,
Billi:
(1) Sabiex tiġi assigurata l-applikazzjoni uniformi tan-Nomenklatura Magħquda mehmuża mar-Regolament imsemmi, huwa neċessarju li jiġu adottati miżuri li jikkonċernaw il-klassifika tal-prodotti msemmija fl-Anness ma' dan ir-Regolament.
(2) Ir-Regolament (KEE) Nru 2658/87 qiegħed regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija kollha jew in parti bbażata fuqha jew li żżid kwalunkwe suddiviżjoni addizzjonali li hi stabbilita minn disposizzjonijiet Komunitarji speċifiċi, bl-iskop ta' l-applikazzjoni tat-tariffa u miżuri oħrajn li għandhom x'jaqsmu mal-kummerċ fil-prodotti.
(3) Bis-saħħa tar-regoli ġenerali msemmija, il-prodotti deskritti fil-kolonna 1 ta' l-iskeda mehmuża mar-Regolament preżenti għandha tkun klassifikata taħt il-kodiċi NM murija fil-kolonna 2, minħabba r-raġunijiet provduti fil-kolonna 3.
(4) Huwa xieraq li, bla ħsara għall-miżuri fis-seħħ fil-Komunità li għandhom x'jaqsmu mas-sistemi tal-verifika doppja u għas-sorveljanza Komunitarja retrospettiva u minn qabel ta' xi prodotti tat-tessuti wara l-importazzjoni fil-Komunità, l-informazzjoni dwar it-tariffa li torbot maħruġa mill-awtoritajiet doganali ta' l-Istati Membri fejn għandha x'taqsam il-klassfika tal-prodotti fin-Nomenklatura Magħquda u li ma tikkonformax mad-disposizzjonijiet ta' dan ir-Regolament tista' tibqa' tiġi invokata, taħt id-disposizzjonijiet ta' l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 [3] li jistabbilixxi r-Regolament (KE) Nru 955/1999 [4], sa l-1 ta' Jannar 2001 mid-dententur, sabiex id-dententuri ta' l-informazzjoni tat-tariffa li torbot ikunu mogħtija biżżejjed żmien biex ikunu jistgħu jaddattaw il-prattiki tan-negozju tagħhom.
(5) Il-miżuri provduti f'dan ir-Regolament huma skond l-opinjoni tal-Kumitat tal-Kodiċi Doganali,
ADDOTTA DAN IR-REGOLAMENT:
L-Artikolu 1
Il-prodotti deskritti fil-kolonna 1 ta' l-iskeda fl-anness hija klassifikata fi ħdan in-Nomenklatura Magħquda taħt il-kodiċi NM murija fil-kolonna 2 ta' l-iskeda msemmija.
L-Artikolu 2
Bla ħsara għall-miżuri fis-seħħ fil-Komunità li għandhom x'jaqsmu mas-sistemi tal-verifika doppja u mas-sorveljanza Komunitarja retrospettiva u minn qabel ta' prodotti tat-tessuti fil-Komunità, l-informazzjoni dwar tariffa li torbot maħruġa mill-awtoritajiet doganali ta' l-Istati Membri li ma tikkonformax mad-dispożizzjonijiet ta' dan ir-Regolament tista' tibqa' tiġi invokata taħt id-dispożizzjonijiet ta' l-Artikolu 12(6) tar-Regolament (KEE) Nru 2913/92 sa l-1 ta' Jannar 2001.
L-Artikolu 3
Dan ir-Regolament għandu jidħol fis-seħħ fl-20 ġurnata wara li jiġi ppubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fil-intier tiegħu u japplika direttament fl-Istati Membri kollha.
Magħmul fi Brussel, fil-5 ta' Mejju 2000.